**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL koncesijos Mokesčio UŽ KOMUNALINIŲ ATLIEKŲ SUTVARKYMĄ** **apskaičiavimo metodikOS PATVIRTINIMO**

2017 m. balandžio 7 d. Nr. T1-97

Klaipėda

Vadovaudamasi 2007 m. liepos 9 d. koncesijos sutarties Nr. J4-831 „Dėl Klaipėdos miesto savivaldybės komunalinių atliekų tvarkymo sistemos operatoriaus funkcijų vykdymo“ aktualios redakcijos 40 punkto nuostatomis, Klaipėdos miesto savivaldybės taryba nusprendžia:

1. Patvirtinti Koncesijos mokesčio už komunalinių atliekų sutvarkymą apskaičiavimo metodiką (pridedama).

2. Nustatyti, kad:

2.1. Koncesijos mokesčio už komunalinių atliekų sutvarkymą apskaičiavimo metodika taikoma atsiskaitymams nuo 2017 m. liepos 1 d.;

2.2. šis sprendimas įsigalioja tik po Klaipėdos miesto savivaldybės tarybos sprendimo „Dėl pritarimo susitarimo „Dėl 2007 m. liepos 9 d. koncesijos sutarties Nr. J4-831 „Dėl Klaipėdos miesto savivaldybės komunalinių atliekų tvarkymo sistemos operatoriaus funkcijų perdavimo ir vykdymo“ pakeitimo“ projektui“ įsigaliojimo ir sutarties šalims pasirašius susitarimą „Dėl 2007 m. liepos 9 d. koncesijos sutarties Nr. J4-831 „Dėl Klaipėdos miesto savivaldybės komunalinių atliekų tvarkymo sistemos operatoriaus funkcijų perdavimo ir vykdymo“ pakeitimo“.

3. Skelbti šį sprendimą Klaipėdos miesto savivaldybės interneto svetainėje.

|  |  |
| --- | --- |
| Savivaldybės meras |  |

|  |  |
| --- | --- |
| Teikėjas – Savivaldybės administracijos direktorius | Saulius Budinas |

Parengė

Aplinkos kokybės skyriaus vyriausioji specialistė

Renata Chockevičienė, tel. 39 60 30

2017-03-04